**Informasjonsskriv til kretsdommerkursdeltakere om kretsdommerutdanningen i friidrett**

Kretsdommerutdanningen er første trinn i dommerutdanningen i friidrett. Det er Kretsenes dommerutvalg (KDU) som er ansvarlig for at det gjennomføres kurs som dekker kretsens behov for kretsdommere.

**Hva består kretsdommerutdanningen av**

For å oppnå autorisasjon som kretsdommer i friidrett, gjelder følgende:

* **Delta på kretsdommerkurs**, 8 timer kurs med kurslærer. Gjennomføres enten som fysisk eller digitalt kurs.
* **Fullføre e-læring kretsdommerkurs**: <https://ekurs.nif.no/course/view.php?id=59> Påmelding til kurset krever MinIdrett-bruker. E-læringen består av flere moduler og det er anbefalt at du gjennomfører de to første modulene før du begynner på selve kretsdommerkurset.
* **Godkjent eksamen**. Denne gjennomføres på kretsdommerkurset og er en digital prøve du skal oppnå minst 70 % riktig svar på.
* **Praksisperiode.** Du skal fungere som dommer på tre arrangementer/stevner under veiledning av en erfaren friidrettsdommer før du er ferdig autorisert dommer

**Digitalt «klasserom»**

Etter at du har meldt deg på et kretsdommerkurs (selve kurset med kurslærer, ikke e-læringen), melder du deg også på kurset som heter “Kretsdommerkurs 202X”. For 2023 er det følgende lenke: <https://ekurs.nif.no/course/view.php?id=1673>.

Inne i dette kurset som vi kaller et klasserom, finner du kursmateriell og lenke til e-kurset og eksamen samt at det er her du skal laste opp praksisbekreftelsen din etter at du har fullført praksisen som kretsdommeraspirant. En mal for praksisloggen finnes i klasserommet.

**Pensum**

* **Friidrettens håndbok, 2023**. Finnes både som fysisk bok og digitalt: <https://www.friidrett.no/kompetanse/Friidrettsdommer/> Du får utdelt et eksemplar av Friidrettens håndbok første kurskveld.
* **Friidrett for barn og unge. En veileder for trenere, ledere, utøvere, dommere og foreldre**. Digital versjon: <https://www.friidrett.no/globalassets/barn-og-ungdom/handboken/handbok_barn_og_ungdom.pdf> Se ellers <https://www.friidrett.no/barn-og-ungdom/konkurranser-for-barn-og-ungdom/> for oppdateringer
* **Slik blir du kappgangdommer**. <https://www.friidrett.no/contentassets/856c2a69449340ebb756719ffff404a6/kappgang-slik-blir-du.pdf>

**Takk for at du tar dommerutdanning i friidrett!**

**Forbundets dommerutvalg, oktober 2023**